संक्षेप करने के लिए दस्तावेज़: सुनीता देवी ने कहा कि हमले से वो सदमे में हैं

हरियाणा में गुड़गांव के भीमगढ़ इलाके की 53 वर्षीय सुनीता देवी ने कहा, "एक तेज़ फ़्लैश लाइट से मैं बेहोश हो गई. एक घंटे बाद मुझे पता चला कि मेरे बाल काट लिए गए थे."

शुक्रवार को उन पर हुए हमले के बाद से वो डरी हुई हैं. उन्होंने कहा, "न मैं सो पा रही हूं और न किसी काम में मेरा मन लग रहा है. मैंने सुना था कि इस तरह की घटनाएं राजस्थान में हो रही हैं, लेकिन कभी सोचा नहीं था कि यहां भी ऐसा होगा.".

झारखंड में किसने फैलाई, बच्चा चोरी की अफवाह

'सोशल मीडिया पर अफवाहों का शिकार पढ़े-लिखे ज्यादा'

इस "काल्पनिक हजाम" की पहली ख़बर जुलाई में राजस्थान से आई थी, लेकिन अब इस तरह की ख़बरें हरियाणा और यहां तक कि राजधानी दिल्ली से भी आने लगी हैं.

सुनीता देवी किसानों और व्यापारियों के एक छोटे से समुदाय में रहती हैं. जब तक वो सदमे से उबर नहीं जातीं, उनके कुछ पड़ोसी बारी-बारी से उनके साथ रह रहे हैं.

उन्होंने कहा कि उनपर हमला करने वाला एक अधेड़ उम्र का व्यक्ति था जिसने चमकीले कपड़े पहन रखे थे.

उन्होंने कहा, "जब रात के 9.30 बजे मुझ पर हमला हुआ तो मैं ग्राउंड फ़्लोर पर अकेली थी और मेरी बहू और पोता ऊपर थे. उन्होंने न कुछ देखा और न ही कुछ सुना."

मुनेश देवी ने कहा कि लोगों में एक डर बैठ गया है

हमलावर कौन?

रहस्य तब और गहरा जाता है जब यह पूछा जाता है कि किसी ने हमलावर को देखा है क्या?

सुनीता देवी की पड़ोसी मुनेश देवी ने कहा कि आमतौर पर रात 9 से 10 बजे के बीच इस पतली गली में लोगों की चहल-पहल रहती है.

लोग खाना खाने के बाद एक साथ बैठते हैं, आराम करते हैं. शुक्रवार को कुछ अलग नहीं था, लेकिन हम में किसी ने भी किसी अज्ञात व्यक्ति को सुनीता के घर में आते-जाते नहीं देखा."

और यह यहीं खत्म नहीं हुआ.

कुछ गज की ही दूरी पर एक और गृहिणी आशा देवी ने भी उसी दिन इसी तरह के एक हमले में अपने बाल खो दिए.

लेकिन इस बार हमलावर कथित तौर पर एक महिला थी.

आशा देवी के ससुर सूरज पाल कहते हैं कि इस घटना के बाद उन्होंने आशा और घर की अन्य महिलाओं को उत्तर प्रदेश में एक रिश्तेदार के घर पर भेज दिया है.

उन्होंने कहा, "इस हमले के बाद वो भयभीत थीं, मैंने उन्हें कुछ हफ़्तों के लिए घर से दूर रहने को कहा. पूरे समुदाय में डर बना हुआ है."

सूरज पाल ने कहा कि उस दिन वो घर पर थे जबकि आशा देवी रात 10 बजे के आसपास घर के किसी...\nसंक्षेप उसी भाषा में जिसमें दस्तावेज़ है:
उत्तरी भारत के हरियाणा और राजस्थान की 50 से अधिक महिलाओं ने शिकायत की है कि किसी ने उन्हें बेहोश कर रहस्यमयी तरीके से उनके बाल काट लिए. इस रहस्य को सुलझाने में पुलिस अब तक नाकाम रही है जबकि यहां की महिलाएं इससे डरी हुई और चिंतित हैं.